Diari Oficial de la Generalitat Valenciana


Sumari del DOGV 6788, del 04-06-2012 (2012/5385)

RESOLUCIÓ de 29 de maig de 2012, de la Direcció General de Recursos Humans, per la qual s'executa la Sentència número 580/09, de 14 d'octubre, del Jutjat Contenciós Administratiu número 8 de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6788

Data del DOGV
:   04-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/5385


Data del document
:   29-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 29 de maig de 2012, de la Direcció General de Recursos Humans, per la qual s'executa la Sentència número 580/09, de 14 d'octubre, del Jutjat Contenciós Administratiu número 8 de València. [2012/5385]  
Vista la Sentència número 580/09, de 14 d'octubre, del Jutjat Contenciós Administratiu número 8 de València, que estima en part el recurs presentat per Guillermo Pérez Gimeno contra la Resolució de 22 de desembre de 2008, per la qual es resol el recurs de reposició presentat contra la Resolució de 2 de juliol de 2008, de la Direcció General d'Administració Autonòmica, per la qual s'adjudiquen destinacions a les persones participants en el concurs de mèrits número 71/2007, per a la provisió de llocs de treball de naturalesa funcionarial, sector administració general, grup A/B, director/a de residència i director/a d'alberg de l'IVAJ, la qual s'anul·la i deixa sense efecte respecte d'allò que s'ha resolt en l'apartat quart, i es reconeix com a situació jurídica individualitzada el dret de la persona recurrent que es minore la puntuació de Francisco Pérez Baldó en 1,50 punts, així com addicionar a la puntuació del recurrent, Pérez Gimeno, 0,75 punts com a resultat de l'estimació de les pretensions del recurrent.  
Examinat l'expedient de la convocatòria del concurs de mèrits número 71/2007, Francisco Pérez Baldó va obtindre una puntuació total de 19 punts, puntuació a la que minorant-li els 1,50 punts que reconeix la sentència, resulten 17,50 punts. En conseqüència, vist l'orde de prioritat de llocs de treball consignada per l'interessat en la seua sol·licitud de participació en el concurs i la puntuació total de 18,42 punts obtinguda, este resulta adjudicatari del lloc de treball número 13478, director/a residència juvenil La Florida, d'Alacant.   
Atés el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades pels jutges i tribunals.  
De conformitat amb les competències atribuïdes per l'article 35 del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc,  
  
Primer  
Confirmar les puntuacions aconseguides per Guillermo Pérez Gimeno, NRP 03283867I8, en el concurs de mèrits número 71/2007, per a la provisió de llocs de treball de naturalesa funcionarial, sector administració general, grup A/B, director/a de residència i director/a d'alberg de l'IVAJ, fetes públiques mitjançant una Resolució de 2 de juliol de 2008, de la Direcció General d'Administració Autonòmica (DOCV núm. 5803, de 10.07.2008), de 0,75 punts en l'apartat coneixements de valencià, i obté, per tant, una puntuació total de 18,42 punts, i, en conseqüència, se li adjudica amb caràcter definitiu el lloc de treball número 13239, director/a residència juvenil La Florida, d'Alacant.  
  
  
Segon  
Modificar les puntuacions aconseguides per Francisco Pérez Baldó, NRP 90061015A1, en el concurs de mèrits número 71/2007 citat, amb la minoració d'1,50 punts en l'apartat experiència, i obté, per tant, una puntuació total de 17,50 punts.  
  
Tercer  
L'acte de presa de possessió de Guillermo Pérez Gimeno tindrà lloc el dia 15 de juny de 2012, a les 10.00 hores, en el Servici de Selecció de Personal i Provisió de Llocs de Treball de la Direcció General de Recursos Humans, Conselleria d'Hisenda i Administració Pública, carrer Miquelet, 5 2n-pis, 46287 València.   
La persona que al seu dia va ser adjudicatària del lloc de treball número 13463 hi cessarà amb efectes del dia 14 de juny de 2012.   
  
Contra esta resolució podrà interposar-se incident d'execució de sentència davant de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 29 de maig de 2012.- La directora general de Recursos Humans: Ana Brugger Navarro.